मुखियाओं को मुलाकात की दी गई जानकारी
घाटशिला| लोहियाभवन में चार प्रखंडों के 60 मुखियाओं को मुलाकात की जानकारी दी गई। कार्यक्रम में घाटशिला, धालभूमगढ़, चाकुलिया, गुड़ाबांदा प्रखंड के मुखिया शामिल हुए। इसमें बताया गया कि इंटरनेट के जरिए वीडियो कान्फ्रेंसिंग से एक दूसरे से किस तरह सीधे तौर पर बात कर आवश्यक जानकारी साझा की जा सकती है। इसके लिए पूरे राज्य के 4 हजार 400 मुखियाओं के अगल अगल कोड जारी किए गए हैं। मुखिया अपने कार्ड के जरिए इस पद्धति से जुड़ सकते हैं। मुलाकात से जुड़े मुखियाओं से समय-समय पर अधिकारी भी सीधे तौर पर बात कर सकते हैं। मौके पर मुखिया कनाई मुर्मू, पोल्टू सरदार, प्रमिला मानकी, मानको मुर्मू, सोमवारी सोरेन, सोनामनी सोरेन, किरिटी सिंह, सुकुमार सिंह आदि मौजूद थे।
hin_Deva hin_Deva